b'\n_START_ARTICLE_\nNode (sanger)\n_START_SECTION_\nMusikkarriere\n_START_PARAGRAPH_\nNodes gennembrud kom, da han udgav singlen "Pakker Bar". Den l\xc3\xa5 nummer 7 p\xc3\xa5 Spotify Top 50 i en lang periode og har f\xc3\xa5et guld henover m\xc3\xa5nederne. Nodes karriere tog for alvor en drejning, da han sendte singlen "De Snakker" p\xc3\xa5 gaden som blev g\xc3\xa6stet af Stepz fra MellemFingaMuzik og l\xc3\xa5 nummer 1 p\xc3\xa5 Spotify Top 50 listen. Med over 140.000 streams om dagen fik Nodes single "De Snakker" guld samt platin efter godt og vel 12 uger._NEWLINE_Node har efterf\xc3\xb8lgende holdt en koncert i Vega, der angiveligt var hans f\xc3\xb8rste koncert nogensinde. Den blev udsolgt to uger f\xc3\xb8r koncertdatoen. Gilli g\xc3\xa6stede ogs\xc3\xa5 Node til koncerten, og tidligere har man set de to samarbejde p\xc3\xa5 tracket "Zebah" (arabisk for "pik"). Herefter kunne man finde Node til Gr\xc3\xb8n Koncert, Guldtuben samt The Voice i Tivoli. Han er blevet nomineret til \'\xc3\x85rets Nye Danske Navn\' til Danish Music Awards i 2017. Her konkurrerede han imod bl.a. Noah Carter og Soleima._NEWLINE_I sensommeren 2017 udgav kunstneren PAY - "Lay Lay", hvorp\xc3\xa5 Node medvirkede. "Lay Lay" opn\xc3\xa5ede ligeledes en top 10-placering. Node medvirkede i 2017 endvidere p\xc3\xa5 udgivelser af Foulis ("De Ved Godt") og Prettys ("Habibti")._NEWLINE_I september 2017 udgav Node "Gi\' Mig Det Hele".'